2. ΒΑΣΙΛΙΚΟΝ ΔΙΑΤΑΓΜΑ της 7/14 Ιουλ. 1954 (ΦΕΚ Α΄ 150) Περί τροποποιήσεως των όρων δομήσεως του από 6 Νοεμ. 1927 Δ/τος «περί οικοδομικού κανονισμού κλπ. «των υπό του πανελληνίου συλλόγου εφέδρων αξιωματικών ανεγειρομένων οικοδομών εις θέσιν «Τσακός». Έχοντες υπ’ όψει τας διατάξεις του από 17.7.1923 Ν.Δ/τος «περί σχεδίων πόλεων κλπ.» ως μεταγενεστέρως ετροποποιήθησαν και συνεπληρώθησαν αύται τας διατάξεις της παρ. 2 του άρθρ. 7 του Νόμ. 5367/1932 «περί εκτελέσεως των Δημοσίων Έργων» ως και την υπ’ αριθ. 302 ε.ε. γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού απεφασίσαμεν και διατάσσομεν: Άρθρον μόνον.-1.Οικόπεδα κείμενα εντός της περιοχής της εγκριθείσης δια του από 6 Νοεμ. 1927 Δ/τος ΦΕΚ 251 «περί οικοδομικού κανονισμού των υπό του οικοδομικού και προμηθευτικού συνεταιρισμού του Πανελληνίου συλλόγου εφέδρων αξιωματικών ανεγειρομένων οικοδομών εις θέσιν «Τσακός» μη έχοντα κατά την δημοσίευσιν του παρόντος τα δια του ανωτέρω Δ/τος καθορισθέντα ελάχιστα όρια εμβαδού και διαστάσεων, πλην όμως έχοντα πρόσωπον τουλάχιστον 12 μέτρα, βάθος 15 μέτρα και εμβαδόν τουλάχιστον 300 τετραγωνικά μέτρα θεωρούνται άρτια και οικοδομήσιμα. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 